རྩེད་མོའི་རིགས་ལ་འདུན་ལམ་ཡོད་མཁན་ཞིག་ཀྱང་རེད་ཅེས་བརྗོད་ཡོད་པ་རེད།དོན་རྐྱེན་འདིའི་འབྱུང་རྩ་གཞན་ཞིག་ཡོད་པ་ནི་ལག་དམར་བའི་ཨ་ཕ་མེ་མདའི་རྩེད་རིགས་མཐུན་ཚོགས་ཀྱི་འཐུས་མི་ཡིན་པ་དང༌།མེ་མདའ་འགའ་ཡོད་པ་རྣམས་དེབ་སྐྱེལ་བྱས་ཡོད་རུང༌།ལག་དམར་བས་བེད་སྤྱོད་བྱས་པའི་མེ་མདའ་དེ་རྒྱུན་དུ་མེ་མདའ་འཇོག་སར་མེད་པར་ས་ཆ་གཞན་ཞིག་ནས་བཏོན་ཡོད་པའི་དོགས་གཞི་བྱུང་ཡོད་པ་དང༌།དབྱེ་ཞིབ་པ་མང་ཆེ་བས་མེ་མདའ་དེ་རྒྱུན་དུ་ལག་དམར་བའི་ཉལ་ཁང་དུ་གསང་ཉར་བྱས་ཡོད་ཚུལ་འགྲེལ་བརྗོད་བྱས་ཡོད་པ་རེད།ལག་དམར་བ་དང་འབྲེལ་འདྲིས་ཆེ་བའི་སློབ་མ་འགས།ཁོས་ཉིན་ཁ་ཤས་སྔོན་གང་སར་དགའ་རོགས་བཙལ་ཡོད་ཀྱང་ད་ལྟའི་བར་གཅིག་ཀྱང་མ་རག་པས།ངོ་ཚ་ཁ་སྐྱེངས་ཀྱིས་གང་བྱུང་མང་བྱུང་མེ་མདའ་བརྒྱབ་པ་ཞིག་རེད་ཅེས་བཤད་ཡོད་པ་རེད།